ഇറാന്, പാകിസ്താന്, അഫ്ഗാനിസ്താന് എന്നിവിടങ്ങളില് നിന്നുള്ള കണ്ടെയ്നര് ചരക്കുകള് സ്വീകരിക്കുകയോ , കൈകാര്യം ചെയ്യുകയോ ഇല്ല തീരുമാനം കടുപ്പിച്ച് അദാനി പോര്ട്ട്സ് ആന്ഡ് ലോജിസ്റ്റിക്സ് ഒടുവില് കടുത്ത തീരുമാനവുമായി അദാനി... നവംബര് 15 മുതല് തീരുമാനം കടുപ്പിക്കാന് ഒരുങ്ങുകയാണ്... ഇറാന്, പാകിസ്താന്, അഫ്ഗാനിസ്താന് എന്നിവിടങ്ങളില് നിന്നുള്ള കണ്ടെയ്നര് ചരക്കുകള് സ്വീകരിക്കുകയോ , കൈകാര്യം ചെയ്യുകയോ ഇല്ലെന്ന് അദാനി പോര്ട്ട് അറിയിച്ചു. അദാനി പോര്ട്ടുകള് നടത്തുന്ന എല്ലാ ടെര്മിനലുകള്ക്കും ഈ വ്യാപാര നിര്ദേശം ബാധകമാകുമെന്ന് അദാനി പോര്ട്ട്സ് ആന്ഡ് ലോജിസ്റ്റിക്സ് പ്രസ്താവനയില് ചൂണ്ടിക്കാണിക്കുന്നു. ഗുജറാത്തിലെ അദാനി ഗ്രൂപ്പിന്റെ കീഴിലുള്ള മുന്ദ്ര പോര്ട്ടില് നിന്ന് ഹെറോയിന് പിടികൂടിയിരുന്നു. ഇതിന് തൊട്ട് പിന്നാലെയാണ് പുതിയ തീരുമാനം എടുത്തിരിക്കുന്നത് . രാജ്യത്തെ ഏറ്റവും വലിയ വാണിജ്യ തുറമുഖ പോര്ട്ടുകളില് ഒന്നാണ് അദാനി പോര്ട്ട്സ് ആന്ഡ് ലോജിസ്റ്റിക്സ്. ഗുജറാത്ത്, മഹാരാഷ്ട്ര, കേരളം, തമിഴ്നാട്, ഒഡീഷ എന്നിവയുള്പ്പെടെ ഏഴ് സംസ്ഥാനങ്ങളിലെ 13 ആഭ്യന്തര തുറമുഖങ്ങളില് സാന്നിധ്യമറിയിച്ചിട്ടുണ്ട് . രാജ്യത്തുടനീളമുള്ള ഒരു പോര്ട്ട് അധികൃതര്ക്കും ഒരു കണ്ടെയ്നറും പരിശോധിക്കാന് കഴിയില്ല എന്നതാണ് വസ്തുത. അവരുടെ പ്രവര്ത്തനം തുറമുഖം വികസിപ്പിക്കുന്നതില് മാത്രം പരിമിതപ്പെടുത്തിയിരിക്കുന്നു . അദാനി ഗ്രൂപ്പും ഇത്തരത്തില് ഷിപ്പിംഗ് ലൈനുകള്ക്ക് സേവനങ്ങള് നല്കുന്ന ഒരു പോര്ട്ട് ഓപ്പറേറ്ററാണ് . മുന്ദ്രയിലെ ടെര്മിനലുകളിലൂടെയോ അവരുടെ ഏതെങ്കിലും തുറമുഖങ്ങളിലൂടെയോ കടന്നുപോകുന്ന കണ്ടെയ്നറുകളിലോ ദശലക്ഷക്കണക്കിന് ടണ് ചരക്കുകളിലോ നിങ്ങള്ക്ക് അധികാരമില്ലെന്നാണ് അദാനി ഗ്രൂപ്പ് വ്യക്തമാക്കിയിരിക്കുന്നത് . സെപ്തംബര് 13നായിരുന്നു 20,000 കോടി വിലവരുന്ന 3000 കിലോഗ്രാം ഹെറോയിന് മുന്ദ്ര പോര്ട്ടില് നിന്ന് പിടികൂടിയത്. അഫ്ഗാനിസ്താനില് നിന്നായിരുന്നു കണ്ടെയ്നര് വന്നത് എന്നാണ് ലഭ്യമാകുന്ന വിവരം. അന്വേഷണത്തില് അഫ്ഗാനിസ്താന്, ഉസ്ബകിസ്താന് പൗരന്മാരും തമിഴ്നാട്ടില് നിന്നുള്ള ദമ്ബതികളുമടക്കം എട്ട് പേരെ അറസ്റ്റ് ചെയ്യുകയുണ്ടായി.